FMA AeC.1

FMA AeC.1 – lengvasis bendrosios paskirtie orlaivis, 1931 m. sukurtas Argentinoje. Tai buvo vienas pirmųjų šioje šalyje sukurtų ir pagamintų savos konstrukcijos lėktuvų. Kūrėjai – Kordobos technikos instituto dėstytojų grupė. Gamintojas – karinės aviacijos įmonė Fabrica Militar de Aviones (FMA).

Konstrukciškai orlaivis buvo tradicinės konstrukcijos žemasparnis monoplanas su atvira kabina, fiksuota važiuokle su galiniu šliaužikliu. Naudoti varikliai Armstrong Siddeley Genet Major, išvystantis 140 AG (104 kW), arba Armstrong Siddeley Mongoose, išvystantis 150 AG (112 kW)FMA Ae. C.1, C.2/C.3 и MO.1 // Мировая авиация : журнал. – 2011. – № 131. – С. 28. – ISSN 2071–1131 su Taunendo žiedu.AE. C.1 prototipo, Crónicas y Testimonios.

Orlaivis buvo projektuojamas kaip trivietis (pilotas ir du keleiviai), su uždara kabina, tačiau vėliau, antrame egzemplioriuje, keleivių skaičius buvo sumažintas iki vieno. Keleivio vieta galėjo būti keičiama ir pertvarkoma į gulimą vietą medicininiams evakuaciniams skrydžiams.

Orlaivis buvo išbandytas 1931 m. spalio 28 d. Pilotas-bandytojas – José Honorio Rodríguez.AE. C.1 Triplaza , Crónicas y Testimonios. Buvo sukurti du šio modelio orlaiviai. Antrąjį jų, gavusį pavadinimą „Tripanzo“, įsigijo ir kaip lavinimosi lėktuvą naudojo ir Argentinos karinės oro pajėgos (eskadrilė „Solar de Mayo“).

Nepaisant teigiamo įvertinimo, orlaivio kūrėjai negavo karinio užsakymo gaminti jį serijomis. Orlaivio pagrindu toliau buvo kuriamos jo modifikacijos C.2/C.3 ir MO.1.

Nepaisant populiarios nuomonės, AeC.1 nebuvo pirmasis Argentinoje sukurtas orlaivis; jo kūrėjus aplenkė Pablo Casteber ir jo sukurta orlaivių 910-I, 911-II, 912-III, 913-IV, 914-V, 915-VI, 915-VII serija ir markizas Raulis Pateras Pescara, sukūręs sraigtasparnius 2F, 2S, 4S ir kt.ARGENTINE AERONAUTICAL HISTORY – I.C.A.S. – Historia de la Aviación en Argentina

 Techniniai duomenys 
Bendrosios charakteristikos
 Įgula: vienas pilotas
 Keleivių: 2
 Ilgis: 7,75 m (25 pėdos 5 coliai)
 Sparno mojis: 12,00 m (39 pėdos 4 coliai)
 Aukštis: 3,16 m (10 pėdų 4 coliai)
 Sparno plotas: 16,9 m2 (182 kv. pėdų)
 Svoris:
 tuščio: 700 kg (1 540 svarų)
 maksimalus kilimo: 1 120 kg (2 470 svarų)
 Jėgainė: vienas 5 cilindrų radialinis variklis „Armstrong Siddeley Mongoose“, išvystantis 112 kW (150 AG) galią

Skrydžio duomenys

 Greitis:
 maksimalus: 180 km/h (110 mylių per valandą, 96 mazgai)
 kreiserinis: 171 km/h
 Skrydžio nuotolis: 1 300 km (810 mylių, 700 jūrmylių)
 Skrydžio lubos: 4 300 m (14 100 pėdų)
 Kilimo greitis: 3,3 m/s (660 pėdų/min.)

 Literatūra 
 AE. C.1 prototipo, Crónicas y Testimonios.
 FMA Ae. C.1, C.2/C.3 и MO.1 // Мировая авиация : журнал. – 2011. – № 131. – ISSN 2071–1131



 Išnašos 

Kategorija:FMA orlaiviai
Kategorija:Bendrosios paskirties orlaiviai
Kategorija:Žemasparniai